ՈՒՂԵՐՁ

Յուրաքանչյուր սեպտեմբեր սկսվում է նոր կյանքի մի հետաքրքիր շրջափուլ, որն իր մեջ է առնում բոլորիս՝ խոստանալով լինել անմոռանալին ու տարբերվողը:

Սիրելի՛ դպրոցականներ, այո՛, այս սեպտեմբերի 1-ն անկրկնելի է լինելու ձեր կյանքում, դուք մեզ նորից ու նորից ստիպում եք մանկանալ, հիշել, որ բոլոր մեծահասկաները մի օր երեխա են եղել, արժևորել անցյալն ու մանկության դասերը: Մաղթում եմ ձեզ բեղմնավոր ուսումնառություն՝ համամարդկային արժեհամակարգի կայուն ձևավորմամբ: Ուզում եմ հենց առաջին օրից գիտակցեք, որ դուք բացառիկ եք, ամենակարևորն եք դպրոցի համար ու անչափ պետք եք ձեր համայնքին ու երկրին:

Հարգարժա՛ն մանկավարժներ, կրթական հաստատությունների աշխատակիցներ, տնօրեններ, շնորհավորում եմ հերթական Գիտելիքի և դպրության տոնը: Մաղթում եմ ձեզ բարեկեցություն, հաղթանակներ ու խաղաղություն: Ուզում եմ յուրաքանչյուրդ ունենաք անձնային նվաճումներ, քանզի դրանք են մի օր բերելու մեզ հանրային հաղթանակների:

Սիրելի՛ ծնողներ, շնորհավորում եմ այս հուզումնառատ ու պատմական օրվա առթիվ, ուզում եմ գիտակցեք, որ ձեզնից ու ձեր երեխաներից է կախված մեր համայնքի վաղվա օրն ու լուսավոր Չարենցավանի ապագան, միշտ եղե՛ք պահանջատեր քաղաքացիներ, սովորեցրե՛ք ձեր երեխաներին սիրել իրենց համայնքը, ամուր արմատներ գցեք ձեր հայրենի հողում, որ այդ ուժը ապրեցնի մեր հայրենիքը:

Թող խաղաղ երկնքի տակ ընթանան կրթական բոլոր գործընթացները, թող լույսն ու ջերմությունն այսօրվա զգացողությունների մթնոլորտում թևածեն հարատև:

ՀԱՄԱՅՆՔԻ ՂԵԿԱՎԱՐ ՀԱԿՈԲ ՇԱՀԳԱԼԴՅԱՆ